डुकाटी की पैनिगेल V4 को टक्कर देगी M 1000 RR, शुरुआती कीमत ₹49 लाख
बीएमडब्ल्यू इंडिया ने नई सुपर बाइक M 1000 RR को भारत में लॉन्च किया है। बाइक 7 राइडिंग मोड, स्विचेबल ABS और ट्रैक्शन कंट्रोल जैसे फीचर्स के साथ आती है। M 1000 RR भारत में BMW की सबसे महंगी और पावरफुल स्पोर्ट्स बाइक है। M
बीएमडब्ल्यू इंडिया ने नई M 1000 RR स्पोर्ट्स बाइक को भारत में लॉन्च किया है। बाइक 7 राइडिंग मोड, स्विचेबल ABS और ट्रैक्शन कंट्रोल जैसे फीचर्स के साथ आती है। M 1000 RR भारत में BMW की सबसे महंगी और पावरफुल स्पोर्ट्स बाइक है। इंडियन मार्केट में ये हाल ही में लॉन्च हुई डुकाटी पैनिगेल V4 को टक्कर देगी।
M 1000 RR बाइक S 1000 RR का अपडेटेड वर्जन है और M बैज के साथ आने वाली कंपनी की पहली प्रोडक्शन सुपर बाइक है। नई M 1000 RR की शुरुआती कीमत 49 लाख रुपए (एक्स-शोरूम, इंडिया) है। M कॉम्पिटिशन पैकेज के साथ बाइक को खरीदने के लिए बायर्स को 6 लाख रुपए ज्यादा देने होंगे, जिससे इसकी कीमत 55 लाख रुपए (एक्स-शोरूम, इंडिया) तक पहुंच जाती है।
नवंबर से शुरू होगी बाइक की डिलीवरी
कंपनी ने सुपर बाइक की बुकिंग शुरू कर दी है। इस साल नवंबर तक बाइक की डिलीवरी शुरू हो जाएगी। बाइक को CBU (कंप्लीट्ली बिल्ट यूनिट) के रूप में आयात किया जाएगा।
BMW M 1000 RR : टॉप स्पीड 313 KMPH
BMW की इस सुपर बाइक में 999 CC का 4 सिलेंडर वाटर/ऑयल-कूल्ड इनलाइन इंजन दिया गया है, जो 14,500 RPM पर 212 HP की पावर और 11,000 RPM पर 113 NM का टॉर्क जनरेट करता है। इंजन के सभी सिलेंडर में चार टाइटेनियम वाल्व और BMW शिफ्टकैम टेक्नोलॉजी दी गई है।
कंपनी ने इस इंजन को 6-स्पीड गियरबॉक्स के साथ ट्यून किया है। BMW का दावा है कि बाइक 3.1 सेकेंड में 0-100 KMPH की स्पीड पर दौड़ सकती है और इसकी टॉप स्पीड 314 KMPH है। इसके अलावा बाइक में 7 अलग-अलग राइडिंग मोड मिलते हैं।
BMW M 1000 RR : डिजाइन और फीचर्स
नई फ्लैगशिप स्पोर्ट्स बाइक के फ्रंट में एक बड़ा एयर इनटेक और कार्बन फाइबर से बना न्यू डिजाइन विंगलेट्स दिया गया है। सस्पेंशन के लिए फ्रंट में 45 MM अप-साइड डाउन फोर्क्स और रियर में एक मोनोशॉक मिलता है।
दोनों को कंप्रेशन और रिबाउंड के लिए एडजस्ट किए जा सकता है। BMW मोटरराड ने बाइक में स्विंगआर्म एल्यूमीनियम से बने 17 इंच के कार्बन व्हील्स का इस्तेमाल किया है। फ्रंट टायर की साइज 120/70 और रियर टायर का साइज 200/55 है।
BMW M 1000 RR : ब्रैकिंग और सेफ्टी फीचर्स
ब्रैकिंग के लिए सुपर बाइक के फ्रंट में 320MM ट्विन डिस्क और रियर में एक 220 MM डिस्क मिलता है। BMW का दावा है कि बाइक को डायनेमिक ब्रैक कंट्रोल सिस्टम की मदद से 10.7 सेकेंड में टॉप स्पीड से 0 KMPH पर रोका जा सकता है।
बाइक में लॉन्च कंट्रोल, व्हील कंट्रोल, स्लाइड कंट्रोल, शिफ्ट असिस्ट प्रो, 6.5-इंच टीएफटी स्क्रीन, LED लाइटिंग, हीटेड ग्रिप्स, स्विचेबल ABS, क्रूज कंट्रोल और ट्रैक्शन कंट्रोल जैसे सेफ्टी फीचर्स मिलते हैं। सभी फीचर्स को 6.5 इंच के कलर TFT डिस्प्ले से कंट्रोल किया जा सकता है।
BMW M 1000 RR : M कॉम्पिटिशन पैकेज
M कॉम्पिटिशन पैकेज में 6 लाख रुपए देने पर बाइक के साथ M GPS लैप ट्रिगर, M एयरो व्हील कवर, एक एनोडाइज्ड रियर व्हील स्विंगिंग आर्म जो 220 ग्राम हल्का और मेंटेनेन्स फ्री है। इसके अलावा DLC-कोटेड M एंड्योरेंस चेन, हाई क्वालिटी वाले विजिबल कार्बन और क्लीयर कोट कंपोनेंट्स के साथ एक नया कार्बन पैकेज भी है और 150 ग्राम के हल्के M फुट रेस्ट के साथ एक M बिलेट पैक और कार्बन पैसेंजर सीट कवर भी शामिल है।